
 Hejsa.   
Jeg er en pige på 14 år, der intet make - up bruger overhovedet. Jeg er den eneste fra min klasse der ikke bruger make - up, men er det på tide jeg gør det? Jeg går i ottende og hænger ud med en pige fra syvende der allerede bruger. Mange bliver overrasket når jeg siger jeg ikke bruger make - up, og siger "wow, så er du da vildt naturlig smuk" og derfor bliver jeg bare så i tvivl, om det er fløjtende ligegyldigt om jeg bruger make - up? I øvrigt ville jeg synes det var helt vildt akavet og spørge min mor om jeg må købe noget osv. Nogle gode råd? Og er det overhovedet nødvendigt?   
Hilsen Maja.  
Makeup eller ej?
================



 Hej Maja,  
  
Der er ingen grund til at bruge makeup, hvis du ikke 
har lyst til det. Mange bruger ofte makeup, fordi alle andre gør det, 
der kan nemt opstå lidt gruppepres, uden man egentlig tænker over det. 
Jeg har fx en veninde, der heller ikke bruger makeup - hun har kun haft 
makeup på en gang i sit liv og hun er 23. Men ligesom dig, så får hun 
også komplimenter, hvor folk synes, det er sejt, at hun tør skille sig 
ud.   
  
Som du selv skriver får du også komplimenter for sådan som 
du ser ud nu. Jeg tror dog ikke, at folk vil begynde at komme med 
dårlige kommentarer, hvis du tager makeup på, men det er der måske i 
virkeligheden ikke nogen grund til?  
  
Føler du, at du gerne vil 
prøve at gå med makeup, så kan du jo starte med at bruge det til særlige
 lejligheder, som fødselsdage, fester og andre sammenkomster. Det er 
altid lidt akavet at skulle spørge mor om noget, der betyder ændring af 
sig selv, men jeg er sikker på, at hun vil forstå det, hun har også selv
 været ung engang :-)  
  
Kærlige hilsner fra  
Lotte  

 Hej Maja,   
For det første syntes jeg det er naturligt ikke at gå med make up. og det er ikke noget du skal, kun hvis du selv har lyst til det. du skal ikke gøre noget bare fordi andre gør det. 
- hvis du har lyst til at gå med make up og ikke så meget, kan du jo bare bruge mascara. Det vil bare fremhæve dine øjne . 
Det med at spørge din mor om du må købe noget make up, er noget af det mest naturlige en pige kan gøre. det kan også være at din mor vil sige at det er for tidligt at begynde at gå med make up, men det finder du kun ud af hvis du spørg.   
Hilsen Nadia 